CELEX: 62010TN0437
Language: hu
Date: 2010-09-22 00:00:00
Title: T-437/10. sz. ügy: 2010. szeptember 22-én benyújtott kereset — Gap SA granen & producten kontra Bizottság

20.11.2010   
            
            
               HU
            
            
               Az Európai Unió Hivatalos Lapja
            
            
               C 317/43
            
         2010. szeptember 22-én benyújtott kereset — Gap SA granen & producten kontra Bizottság
   (T-437/10. sz. ügy)
   ()
   2010/C 317/76
   Az eljárás nyelve: holland
   
      Felek
   
   
      Felperes: Gap SA granen & producten (Zoersel, Belgium) (képviselők: C. Ronse és A. Hansebout ügyvédek)
   
      Alperes: az Európai Unió képviseletében az Európai Bizottság
   
      Kereseti kérelmek
   
   A felperes azt kéri, hogy a Törvényszék állapítsa meg az Európai Unió szerződésen kívüli felelősségét, kötelezze az Európai Uniót a felperes által elszenvedett kár megtérítésére, és konkrétan arra, hogy fizessen a felperes részére 295 690,43 eurót a szóban forgó behozatali vámok felperes által történő megfizetésének megfelelő időpontjaitól számított belga törvényes kamatokkal növelve, továbbá a Törvényszék kötelezze az Uniót a felperes által állítása szerint elszenvedett egyéb károk megtérítése címén 30 000 euró előzetes összegnek a belga törvényes kamatokkal növelt megfizetésére.
   
      Jogalapok és fontosabb érvek
   
   A felperes azon kár megtérítését kéri, amely állítása szerint azért érte őt, mert a búzára vonatkozó behozatali vámok megállapítása során, és különösen a gabonaágazatban 2009. október 1-jétől alkalmazandó behozatali vámok megállapításáról szóló 915/2009/EK rendelet módosításáról szóló, 2009. október 1-jei 919/2009/EK bizottsági rendelet (HL L 259., 5. o.) keretében a Bizottság jogsértést követett el, valamint téves piaci és szállítási árakat alkalmazott.
   Kártérítés iránti kérelmének alátámasztása végett a felperes azt állítja, hogy a Bizottság megsértette az 1249/96 rendelet (1) 4. cikkét és az általános gondossági kötelezettséget, amikor a behozatali vám kivetése és kiszámítása során helytelen árakat és szállítási tarifákat vett figyelembe.
   A felperes szerint az 1249/96 rendelet 4. cikkének megsértése kellően egyértelmű, mivel a Bizottság a 919/2009 rendelet elfogadását tekintve semmilyen diszkrecionális jogkörrel nem rendelkezett. Ráadásul a gondossági kötelezettség Bizottságnak felróható megsértése önmagában is kellően egyértelmű jogsértésnek minősül.
   A felperes végül azt állítja, hogy kárát egy szabálytalanul beszedett és tévesen kiszámított vámtétel okozta, amelynek pontos összegéről bizonyítékot terjeszt elő. Ezenkívül a felperest az ezen ügyre fordítandó idő és az általa fizetendő ügyvédi költségek miatt is kár érte.
   
      (1)  Az 1766/92/EGK tanácsi rendelet alkalmazásának szabályairól (importvámok a gabonaágazatban) szóló, 1996. június 28-i 1249/96/EK bizottsági rendelet (HL L 161., 125. o.; magyar nyelvű különkiadás 2. fejezet, 7. kötet, 183. o.).